ՀԱՅՏԱՐԱՐՈՒԹՅՈՒՆ

ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ

(ՓՈՓՈԽՎԱԾ)

Հայտարարության սույն տեքստը հաստատված է երկու փուլով մրցույթի գնահատող հանձնաժողովի 2023 թվականի հուլիսի 18-ի N 2 որոշմամբ և հրապարակվում է

«Գնումների մասին» ՀՀ օրենքի 24-րդ հոդվածի համաձայն

Ընթացակարգի ծածկագիրը` ՏԿԵՆ-ԵՓՄԾՁԲ-23/1

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1.Պատվիրատուն` ՀՀ տարածքային կառավարման և նեթակառուցվածքների նախարարությունը, որը գտնվում է ՀՀ, ք. Երևան, Կառավարական տուն 3 հասցեում, **Հայաստանի Հանրապետության տարածքում ճանապարհատրանսպորտային պատահարների և այլ պատահարների դեպքում արտակարգ իրավիճակների ծառայությունների արձագանքման համակարգի (այսուհետ՝ «ՀԵՌԱՀԱՐ» համակարգ կամ Համակարգ) ներդրման և սպասարկման (կառավարման) ծառայությունների ձեռքբերման** նպատակով կազմակերպվելիք երկու փուլով մրցույթի հնարավոր մասնակիցների որոշման նպատակով հայտարարում է նախաորակավորման ընթացակարգ.

***Տեխնիկական նկարագիրը կցվում է*** ***(Հավելված N 3):***

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

 2. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

3. Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասով սահմանված պահանջներին։ Մասնակիցը պետք է ունենա պայմանագրով նախատեսված պարտավորությունների կատարման համար պահանջվող`

1) մասնագիտական գործունեության համապատասխանություն պայմանագրով նախատեսված գործունեությանը.

«Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին իր համապատասխանությունը հավաստելու նպատակով մասնակիցը հայտով ներկայացնում է հայտը ներկայացնելու տարվա և դրան նախորդող երեք տարվա ընթացքում պատշաճ ձևով իրականացված համանման առնվազն մեկ պայմանագիր (պայմանագրերի, համաձայնագրերի, հանձնման-ընդունման արձանագրության, հաշիվ ապրանքագրի, ակտի պատճենները պետք է կցվեն հավելած 2-ին)։ **Ընդ որում, սույն ընթացակարգի շրջանակներում, համանման են համարվում  *«թվային կենտրոնացված ինքնաշխատ համակարգի ստեղծման և/կամ ներդրման և/կամ զարգացման/արդիականացման, և/կամ հեռահաղորդակցության/կապի ծառայությունների մատուցման» պատշաճ ձևով* կատարված պայմանագրերը:**

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները.

 4. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

 1) նախաորակավորման հայտը ներառում է նաև համատեղ գործունեության պայմանագիր.

 2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հայտարարությամբ սահմանված որակավորման պահանջներին)

 3) մասնակիցները կրում են համատեղ և համապարտ պատասխանատվություն.

 4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

 5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

 5. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության վերաբերյալ պարզաբանում։ Հարցումը կատարած մասնակցին պարզաբանումը տրամադրում է գրավոր՝ հարցումը ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Սույն կետում նշված հարցումը էլեկտրոնային փոստի միջոցով ներկայացվելու դեպքում մասնակիցը գրության բնօրիկանից արտատպված տարբերակը ուղարկում է հանձնաժողովի քարտուղարի էլեկտրոնային փոստի հասցեներին **(****karenbabakhanyan975@gmail.com,** **mtai.secretariat@gmail.com****)** **միաժամանակ**:

Հարցումը էլեկտրոնային փոստի միջոցով ներկայացված լինելու դեպքում դրա պարզաբանման վերաբերյալ գրության բնօրինակից արտատպված տարբերակը ուղարկվում է հանձնաժողովի քարտուղարի` սույն հայտարարությամբ նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով։

6. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։

7. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

8. Հայտերի ներկայացման վերջնաժամկետը լրանալուց առնվազն երկու օրացուցային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։

9. Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

10. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։

11. Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարի սույն հայտարարությամբ նախատեսված էլեկտրոնային փոստի հասցեներին միաժամանակ ուղարկելու միջոցով**(****karenbabakhanyan975@gmail.com,** **mtai.secretariat@gmail.com****)․**

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

12. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան սույն հայտարարությունը տեղեկագրում հրապարակվելու օրվանից հաշված **15-րդ օրվա ժամը 11:00-ն (03.08.2023թ.):**

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` **ՀՀ, ք. Երևան, Կառավարական տուն 3** հասցեով:

13. Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

 Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

 14. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում հայտարարություն` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշների պահանջներին իր համապատասխանության մասին` համաձայն հավելված 2-ի,

3) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

 15. Եթե նախաորակավորման հայտը մասնակիցը ներկայացնում է`

 1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 14-րդ կետի 3-րդ ենթակետով նախատեսված փաստաթղթի, ներկայացվում են բնօրինակից և թվով վեց պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

 **16. Նախաորակավորման հայտերը պարտադիր ներկայացվում է հայերեն լեզվով: Հայերենից բացի, կարող են ներկայացվել նաև անգլերեն կամ ռուսերեն:**

 17. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

 18. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման և գնահատման նիստում, որը մեկնարկում է սույն հայտարարությունը տեղեկագրում հրապարակվելու օրվանից հաշված 15-րդ օրվա ժամը 11:00-ն (03.08.2023թ.), ՀՀ, ք. Երևան, Կառավարական տուն 3 հասցեում։

Ընդ որում հայտերի գնահատումն իրականացվում է հայտերի ներկայացման վերջնա¬ժամկետը լրանալու օրվանից հաշված մինչև երեք աշխատանքային օրվա ընթացքում:

 19. Նախաորակավորման հայտերի բացման և գնահատման նիստոմ`

 1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված և (կամ) էլեկտրոնային եղանակով ներկայացված հայտերը.

 2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

 ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

 բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց, ինչպես նաև էլեկտրոնային եղանակով ներկայացված փաստաթղթերի կազմման համապատասխանությունը սույն հայտարարությամբ սահմանված վավերապայմաններին.

20. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

 21. Եթե սույն հայտարարության 20-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հայտարարությամբ նախատեսված էլեկտրոնային փոստին ուղարկելու միջոցով:

 22. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե հանձնաժողովի գործունեության ընթացքում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր,տատ, պապ, թոռ, ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը սույն ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը անհապաղ ինքնաբացարկ է հայտնում սույն ընթացակարգից:

 23. Հայտերը բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

 24. Երկու փուլով մրցույթի գործընթացին մասնակցելու իրավունք ստանում են նախաորակավորված մասնակիցները, որոնց նախաորակավորման ընթացակարգի արդյունքների ամփոփման մասին գնահատող հանձնաժողովի կողմից կազմված արձանագրության հետ միասին էլեկտրոնային ձևով տրամադրվում է նաև 2-րդ փուլի հրավերը:

 25. Սույն ընթացակարգի վերաբերյալ բողոքարկումն իրականացվում է «Գնումների մասին» ՀՀ օրենքով և ՀՀ քաղաքացիական դատավարության օրենսգրքով սահմանված կարգով։

Ընդ որում յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները Հայաստանի Հանրապետության քաղաքացիական դատավարության օրենսգրքով սահմանված կարգով.

2) ոք իրավունք ունի Հայաստանի Հանրապետության քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել սույն հայտարարության պահանջները:

 Բողոքարկման համար գանձվող պետական տուրքերի դրույքաչափերը սահմանված են «Պետական տուրքի մասին» օրենքով։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար ` Կարեն Բաբախանյանին

Հեռախոս +37410 511 328

Էլ. Փոստ՝ karenbabakhanyan975@gmail.com ,

 mtai.secretariat@gmail.com

Պատվիրատու` ՀՀ տարածքային կառավարման և ենթակառուցվածքների նախարարություն

Հավելված N 1

ՏԿԵՆ-ԵՓՄԾՁԲ-23/1 ծածկագրով երկփուլ մրցույթի նախաորակավորման

ընթացակարգի հայտարարության

**ԴԻՄՈՒՄ ՀԱՅՏԱՐԱՐՈՒԹՅՈՒՆ**

**նախաորակավորման ընթացակարգին մասնակցելու**

 հայտնում է, որ ցանկություն ունի մասնակցել

 մասնակցի անվանումը

ՀՀ տարածքային կառավարման և ենթակառուցվածքների նախարարության կողմից ՏԿԵՆ-ԵՓՄԾՁԲ-23/1 ծածկագրով կազմակերպված երկու փուլով մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

 -ի հարկ վճարողի հաշվառման համարն է` :

 մասնակցի անվանումը հարկի վճարողի հաշվառման համարը

 -ի էլեկտրոնային փոստի հասցեն է` :

 մասնակցի անվանումը էլեկտրոնային փոստի հասցեն

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

*ՏԿԵՆ-ԵՓՄԾՁԲ-23/1 ծածկագրով երկփուլ մրցույթի նախաորակավորման*

*ընթացակարգի հայտարարության*

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով**

**նախատեսված գործունեությանը» որակավորման չափանիշին համապաստախանության մասին**

 հայտարարում և հավաստում է, որ հայտը ներկայացնելու

 մասնակցի անվանումը

տարվա և դրան նախորդող երեք տարիների ընթացքում իրականացրել է ներքոհիշյալ ծառայությունների մատուցումը`

|  |
| --- |
| Նախաորակավորման հայտը ներկայացնելու տարվա և դրան նախորդող երեք տարիների ընթացքում պատշաճ ձևով իրականացրած պայմանագրերի |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական |
| 1 |  |  |
| 2 |  |  |
| ... |  |  |
| տարեթիվը`............ թվական |
| 1 |  |  |
| 2 |  |  |
| ... |  |  |
| տարեթիվը`............ թվական |
| 1 |  |  |
| 2 |  |  |
| ... |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 3

ՏԿԵՆ-ԵՓՄԾՁԲ-23/1 ծածկագրով երկփուլ մրցույթի նախաորակավորման

ընթացակարգի հայտարարության

ՏԵԽՆԻԿԱԿԱՆ ՆԿԱՐԱԳԻՐ

ՀՀ ՏԱՐԱԾՔՈՒՄ ՃԱՆԱՊԱՐՀԱՏՐԱՆՍՊՈՐՏԱՅԻՆ ՊԱՏԱՀԱՐՆԵՐԻ և ԱՅԼ ՊԱՏԱՀԱՐՆԵՐԻ ԴԵՊՔՈՒՄ ԱՐՏԱԿԱՐԳ ԻՐԱՎԻՃԱԿՆԵՐԻ ԾԱՌԱՅՈՒԹՅՈՒՆՆԵՐԻ ԱՐԱԳ ԱՐՁԱԳԱՆՔՄԱՆ ՀԱՄԱԿԱՐԳ ՍՏԵՂԾԵԼՈՒ ԵՎ ՍՊԱՍԱՐԿԵԼՈՒ (ԿԱՌԱՎԱՐԵԼՈՒ) ԾԱՌԱՅՈՒԹՅՈՒՆՆԵՐԻ ՁԵՌՔԲԵՐՄԱՆ

ՄՄ «Անվավոր տրանսպորտային միջոցների անվտանգության մասին» տեխնիկական կանոնակարգի համաձայն (ՏԿ 018/2011) 2017 թվականից ԵԱՏՄ անդամ-պետությունների տարածքում շրջանառության մեջ մտնող բոլոր տրանսպորտային միջոցները սարքավորվում են արտակարգ իրավիճակների արձագանքման կանչի համակարգով (ԱԻԱԿՀ):

Հայաստանի Հանրապետությունում ճանապարհատրանպորտային պատահարների և այլ պատահարների դեպքում արագ արձագանքման ծառայությունների դեպքի վայր հասնելու ժամանակը կրճատելու, քաղաքացիներին արագ օգնություն ցուցաբերելու և հետևաբար քաղաքացիների կյանքին և առողջությանը սպառնացող հետևանքները չեզոքացնելու/մեղմելու նպատակով ՏԿԵՆ-ը մտադիր է ներդնել ՀՀ տարածքում ճանապարհատրանսպորտային պատահարների և այլ պատահարների դեպքում արտակարգ իրավիճակների ծառայությունների արձագանքման համակարգ, որը պետք է նման լինի այլ երկրներում գործող նմանատիպ համակարգերին (eCall, ЭРА-ГЛОНАСС, ЭВАК և այլ):

 «ՀԵՌԱՀԱՐ» համակարգում 10 տարվա ընթացքում գրանցված մեքենաների հաշվարկային թիվը կկազմի մինչև 250 հազար միավոր։ «ՀԵՌԱՀԱՐ» համակարգը պետք է նախագծվի միացված մեքենաների թվի մինչև 3 անգամ ընդլայնելու հնարավորությամբ։

Սույն մրցույթի շրջանակներում Համակարգի սպասարկումը և կառավարումը նախատեսվում է իրականացնել 5 տարվա համար՝ մրցույթում հաղթող անձի (կոնսորցիումի) հետ համապատասխան փաստաթղթերի կնքման պահից։

«ՀԵՌԱՀԱՐ» համակարգի ներդրման շրջանակներում նախատեսվում է՝

* Նավիգացիոն-տեղեկատվական հարթակի ստեղծում՝ իրական ժամանակի մեջ տվյալների հավաքագրման, պահուստավորման, մշակման, վերլուծման և օպերատորին փոխանցման ֆունկցիոնալ հնարավորությունների նախատեսմամբ և հատուկ ծրագրային ապահովման միջոցով: Տեղեկատվական սույն համակարգի սինխրոնացումը այլ թվային հարթակների հետ, տվյալների փոխանակման և փոխգործելիության ապահովումը։
* Ֆիլտրող կոնտակտային կենտրոնի ստեղծում՝ իրական ժամանակի մեջ տրանսպորտային միջոցներում տեղադրված վթարի դեպքում արագ արձագանքման ծառայությունների կանչերի սարքավորումներից տրանսպորտային միջոցներում գտնվող քաղաքացիներից զանգերի ստացման, ճանապարհատրանոպորտային պատահարների դեպքում ինքնաշխատ կերպով տրանսպորտային միջոցում գտնվող վարորդի և/կամ ուղևորների հետ վթարի դեպքում արագ արձագանքման ծառայությունների կանչի սարքերի միջոցով ձայնային կապի հաստատման, անհրաժեշտ օգնություն ցուցաբերելու համար տրանսպորտային միջոցի մասին տեղեկատվության ինքնաշխատ ստացման (տեղորոշում գլոբալ նավիգացիոն համակարգերի միջոցով, տրանսպորտային միջոցը նույնականացնելու համար անհրաժեշտ տեղեկատվության ստացում և այլն), ճանապարհատրանսպորտային պատահարի կամ այլ պատահարի մասին տեղեկատվության փոխանցումը ՀՀ-ում արտակարգ իրավիճակներում արագ արձագանքման ծառայություններին։

 **Գնման առարկայի տեխնիկական բնութագրի առաջարկը իր մեջ պետք է ներառի առնվազն ստորև թվարկված առաջարկությունները՝**

1. Հայաստանի Հանրապետության տարածքում ճանապարհատրանսպորտային պատահարների և այլ պատահարների դեպքում արտակարգ իրավիճակների ծառայությունների արձագանքման համակարգի (այսուհետ՝ «ՀԵՌԱՀԱՐ» համակարգ կամ Համակարգ) ընդհանուր նկարագրությունը,

2. Համակարգի ներդրման նպատակները և ակնկալվող արդյունքը,

3. Համակարգի ընդհանուր բիզնես պրոցես(ներ)ի նկարագրությունը,

4. Համակարգի ֆունկցիոնալ կառուցվածքը և այդ կառուցվածքում առանձին տարրերի (բաղադրիչների) փոխազդեցության մոդելը,

5. Համակարգի բաղադրիչների փոխգործելիությունը և տվյալների փոխանակումը,

6․ Համակարգի ստեղծման և շահագործման հանձնելու ժամանակացույցը,

7. Համակարգի ներդրման համար ծրագրային և ապարատային լուծումների նկարագրությունը,

8. Համակարգի միջոցով կոմերցիոն ծառայություններ մատուցելու հնարավորությունները,

9. Տրանսպորտային միջոցներից, որոնք սարքավորված են ՄՄ 018/011 «Անվավոր տրանսպորտային միջոցների անվտանգության ապահովման մասին» տեխնիկական կանոնակարգի պահանջներին համապատասխան վթարային իրավիճակներում արագ արձագանքման ծառայությունների կանչի սարքերով, ճանապարհատրանսպորտային պատահարների և այլ պատահարների դեպքում ազդանշանի ստացման, տրանսպորտային միջոցի տարածական կոորդինատների որոշման, տրանսպորտային միջոցում գտնվող անձանց հետ ձայնային կապի հաստատման, կեղծ կանչերի ֆիլտրման, արագ արձագանքման ծառայությունների դեպքի վայր ուղղելոււ անհրաժեշտություն ունեցող կանչերի օպերատիվ ծառայություններին փոխանցման տարբերակների նկարագրությունը,

10. Համակարգին ներկայացվող տեղեկատվական և կիբեռանվտանգության ստանդրատները,

11. Տվյալների պահպանման, պահուստավորման և կրկնօրինակման սարքավորումներին ներկայացվող պահանջներ,

12. Համակարգի կառավարման սխեման և պայմանները,

13. Համակարգի ընթացիկ սպասարկման պայմանները և ներկայացվող պահանջներ ու ժամկետները,

14. Համագործակցությունը պետական այլ մարմինների հետ,

15. Ընթացքիկ համաձայնեցումներ պատվիրատուի հետ,

16. Վճարման պայմաններ,

17. անհրաժեշտության դեպքում այլ առաջարկներ:

Համակարգը պետք է գործի ՀՀ ողջ տարածքում և բոլոր այն տրանսպորտային միջոցների համար, որոնք սարքավորված են վթարի դեպքում արագ արձագանքման կանչի սարքերով (անկախ տրանսպորտային միջոցի հաշվառման երկրից)։